《偈二首》
宋代·释得升

万仞崖头打一推，待渠绝后复苏来。
活鱍鱍禅须自悟，万重关锁一时开。

作者简介：释得升（一○九六～一一六九），号顽庵，俗姓何，广汉德阳（今属四川）人。年十七依崇果寺，二十得度。后弃谒文殊心道禅师，问佛法省要，殊示偈，退参三年，方得旨趣。往见佛性，机不投。入闽至鼓山，竹庵命分座说法。高宗绍兴十一年（一一四一），应张浚请开法石门，迁明教及报恩、开先。晚住南康军云居寺。孝宗乾道五年卒，年七十四。为南岳下十六世，龙翔竹庵土圭禅师法嗣。《嘉泰普灯录》卷二○、《五灯会元》卷二○有传。今录诗二首。